Fermate

En fermate er et element innen musikknotasjon som angir at en note skal holdes lenger enn dens noteverdi tilsier. Varigheten av en fermate må være opp til utøveren, men vanligvis legges det til mellom 50 og 100% av opprinnelig varighet. Fermaten trykkes over eller under noten den gjelder, men kan i noen tilfeller også trykkes over pauser eller taktstreker, noe som antyder en pause av udefinert varighet.

Opprinnelig var fermate tegn for slutten på en frase i koraler.

Referanser 

Musikknotasjon